**1․4 Հրավիրել աշակերտներին դասարան**

Այս տեսանյութում կխոսենք աշակերտներին Google Classroom հրավիրելու հնարավորությունների մասին։

Առաջին հնարավորությունը, որը ես կցանկանայի ցուցադրել, հետևյալն է։ Անցնում ենք People բաժին, որտեղ առկա են ուսուցիչների և աշակերտների ցանկերը։ Այս պահին աշակերտների ցանկը դատարկ է, քանի որ մենք որևէ աշակերտ այս Classroom-ում չունենք։ Սակայն այստեղ առկա է կոդ, որի միջոցով աշակերտը կարող է միանալ մեր Classroom-ին։ Անհրաժեշտ է ուղղակի այս կոդը կիսել այդ աշակերտների հետ։

Մյուս տարբերակը հետևյալն է։ Աշակերտների ցանկի վերևի աջ հատվածում կա «մարդուկի» նշան։ Սեղմում ենք «մարդուկի» վրա և բացվում է պատուհան, որտեղ կարող ենք գրել աշակերտի էլեկտրոնային փոստի հասցեն։ Հաշվի առեք, որ Google Classroom-ում աշխատելու համար անհրաժեշտ է, որ ինչպես ուսուցիչներն, այնպես էլ աշակերտներն ունենան Գուգլ հաշիվ։ Այստեղ ես օրինակը ցույց տալու համար կգրեմ իմ անձնական, Գուգլում տեղակայված էլեկտրոնային փոստի հասցեն։ Այն հետևյալն է՝ hayk.daveyan@gmail.com: Իմ հասցեն գրելուց հետո սեղմում եմ Invite, այսինքն՝ հրավիրել, կոճակը։ Մի քանի վայրկյանների ընթացքում Գուգլը հրավեր կուղարկի ինձ՝ իմ էլեկտրոնային փոստի հասցեին, որից հետո ես կմիանամ այս դասարանին։

Google Classroom-ին միանալու մյուս տարբերակը հետևյալն է։ Գուգլի աջ վերևի հատվածում առկա է կարգավորումների կոճակը։ Ես սեղմում եմ կարգավորումների կոճակի վրա, գալիս եմ Class code տողի մոտ, սեղմում եմ կոդի վրա, որը նույն կոդն է, ինչ նախորդ տեղում, և սեղմում Display կոճակը։ Այն մեծացնում է այս կոդը և ավելի հարմար դարձնում կիրառելու համար։ Օրինակ, երբ որ դուք վեբինար եք վարում, կարող եք մեծացնել այս կոդը, որպեսզի ձեր բոլոր աշակերտներն այն տեսնեն։ Այս կոդը հնարավոր է նաև կրկնօրինակել՝ այստեղ սեղմելով Copy կոճակը, կարող եք նոր կոդ գեներացնել՝ սեղմելով Reset կոճակը և կարող եք առհասարակ կոդն անջատել (Disable):

Սրանք են այն տարբերակները, որոնց միջոցով հնարավոր է աշակերտին միացնել Google Classroom-ին։

Հաջորդ տեսանյութում կխոսենք Google Classroom-ը մի փոքր գեղեցկացնելու մասին։